b'\n_START_ARTICLE_\nKim Tae-woo\n_START_PARAGRAPH_\nSi  Kim Tae Woo   (Hangul: \xea\xb9\x80\xed\x83\x9c\xec\x9a\xb0; ipinanganak noong Mayo 12, 1981) ay isang mang-aawit sa Timog Korea at dating miyembro ng boy band na tinatawag na g.o.d.  Ipinanganak siya sa Gumi, Hilagang Gyeongsang, ang bugtong na lalaking anak at bunso sa tatlong magkakapatid._NEWLINE_Sa kabila ng walang kaalaman sa musika, nangarap si Kim na maging mang-aawit noon siya ay tinedyer, lalo na noong napanood niya ang bandang H.O.T., at nagpadala ng demo tape kay Park Jin-young, na naghahanap ng huling kasapi para sa proyektong grupo na magiging g.o.d. Bumili siya ng isang-puntahang tiket patungong Seoul pagkatapos tawagan para sa awdisyon at sa kalaunan, pumirma sa kompanya ni Park na JYP Entertainment. Nag-aral siya ng Posmodernong Musika sa Unibersidad ng Kyung Hee.'